2018-ig, amíg Magyarország A Dal című műsor keretiben választotta ki a versenyzőjét, addig minden egyes előadó, illetve zenekar bejutott a dalfesztivál döntőjébe, és 2014-ig sikerült az előző évi eredményen javítani. Az elődöntők 2004-es bevezetése óta mindössze csak háromszor nem sikerült Magyarországnak kvalifikálnia magát, 2008-ban, 2009-ben és 2019-ben, habár a 2004-es, a 2006-os és a 2010-es versenyen nem vett részt a Magyar Televízió. 2016 és 2019 között a magyarországi közszolgálati médiumok közös jogutódja, a Duna Médiaszolgáltató látta el ezt a feladatot, 2020 óta viszont Magyarország nem küld versenyzőt a nemzetközi fesztiválra.